2023.9.1.
HU
Az Európai Unió Hivatalos Lapja
C 312/213
(30)
A Bizottság 2022-ben Portugália valamennyi kohéziós politikai programozási dokumentumát jóváhagyta.
A kohéziós politikai programoknak a REPowerEU-fejezetet is tartalmazó helyreállítási és rezilienciaépítési tervvel komplementer módon és azzal szinergiában történő gyors végrehajtása kulcsfontosságú a zöld és digitális átállás megvalósításához, a gazdasági és társadalmi reziliencia növeléséhez, valamint a kiegyensúlyozott területfejlesz­ téshez Portugáliában.
(31)
A helyreállítási és rezilienciaépítési terv és a kohéziós politikai programok által kezelt gazdasági és szociális kihívásokon felül Portugália további kihívásokkal szembesül a körforgásos gazdaság, az energetika és a zöld átállás terén.
(32)
Portugália – jelentős regionális különbségekkel – messze elmarad az uniós átlagtól a körforgásos gazdaság, az iparágak erőforrás-termelékenysége, valamint a hulladékgazdálkodási mutatók tekintetében való előrelépés terén.
A települési újrafeldolgozási arány régiónként változik, átlagát tekintve azonban különösen alacsony (2021-ben 30,5 %, ami messze elmarad a 2020-ra kitűzött 50 %-os uniós céltól).
A következő évtizedre kitűzött uniós célok, köztük a települési hulladék újrafeldolgozására vonatkozóan 2025-ig elérendő 55 %-os célérték teljesítése jelentős erőfeszítéseket fog igényelni.
Intézkedéseket kell hozni a hulladékhierarchia magasabb szintjeivel összhangban a hulladékképződés megelőzésének és minimalizálásnak, valamint a hulladék válogatásának, újrahasználatának és újrafeldolgozásának fokozására, és ezen keresztül annak elkerülésére, hogy a hulladék lerakókba és égetőművekbe kerüljön, továbbá korszerűsíteni kell a hulladék-újrafeldolgozó és a hulladékkezelő létesítményeket.
E célkitűzések jobban elérhetők például a hulladéklerakási és -égetési díjak növelésével, a maradékhulladékra kivetett adó beve­ zetésével, valamint az újrafeldolgozási célértékeket nem teljesítő településekre kivetett díjak emelésével.
Emellett a folyamat felgyorsítható a szelektív hulladékgyűjtés kiterjesztésével és az olyan rendszerek továbbfejlesztésével, mint a kidobott mennyiség alapján történő fizetés, a betétdíjas rendszerek és a kiterjesztett gyártói felelősség.
(33)
Az – energiaválsággal összefüggésben is – elért eredmények ellenére Portugália változatlanul nagymértékben függ az importált fosszilis tüzelőanyagoktól: az olaj és a gáz 2021-ben energiaszerkezetének 45 %-át, illetve 23 %-át tette ki.
Emellett Portugália jelentős villamosenergia-termelési célú gázfüggősége ellátásbiztonsági kockázatot jelent, különös tekintettel a hidroelektromosságnak az egyre gyakoribb aszályok miatti szűkösségére.
A dekarbo­ nizációs erőfeszítések felgyorsítása érdekében számos olyan intézkedést lehetne folytatni, amelyek a Portugália helyreállítási és rezilienciaépítési tervének részét képező reformokra és beruházásokra épülnek, és túlmutatnak azokon.
A megújuló energiaforrások elterjedésének felgyorsítása érdekében Portugália építhetne az engedélyezési eljárás egyszerűsítése terén tavaly elért eredményekre, többek között az engedélyezéssel foglalkozó közigazgatási szervek kapacitásának növelésével, a megújulóenergia-termelés digitalizációjának fokozásával és a tengeri szél­ energia – amelynek potenciálja továbbra sincs eléggé kihasználva – tekintetében kedvezőbb területrendezési intézkedések bevezetésével.
Az energia-önellátást – beleértve a tetőre szerelt napelemrendszereket is – és a megújulóenergia-közösségek előmozdítását célzó további intézkedések szintén előnyösek lennének.
A növekedés ellenére Portugáliában még mindig alacsony a megújulóenergia-közösségek száma, ugyanakkor van tere az enge­ délyezésük megkönnyítésének és ösztönzőrendszerek létrehozásának.
(34)
Az egyre több megújuló energiaforrás integrálásával a villamosenergia-hálózat egyensúlyának megőrzéséhez elengedhetetlenek lesznek a tárolás és a hálózati kapacitás bővítésére irányuló további beruházások.
Portugália számára előnyös lehet a villamosenergia-összeköttetések megerősítése, mivel a Spanyolországgal való összekap­ csolás szintje még mindig alacsony a 2030-ra kitűzött célokhoz képest.
Az átviteli és elosztási hálózat helyzetét javítani lehetne a belső hálózat megerősítésével, a villamosenergia-tárolásba történő további beruházásokkal és a hálózat további digitalizációjával.
Az intelligens fogyasztásmérők viszonylag alacsony elterjedtsége akadályozza a megújulóenergia-termelés decentralizált rendszerének kialakítását.
Az épületek fosszilis tüzelőanyagoktól való nagy fokú függőségének kezelése és az energiafogyasztás csökkentése érdekében Portugáliának a portugál hely­ reállítási és rezilienciaépítési tervben és a kohéziós politikai programokban meghatározottakon túlmenően fel kell gyorsítania az energiahatékonyságra irányuló erőfeszítéseit.
Emellett további intézkedéseknek kell hozzájárulniuk az energiaszegénységben élő portugál lakosság magas arányának kezeléséhez.
A mélyfelújítások ösztönzésére irányuló erőfeszítések fokozása – többek között a kérelmezőknek biztosított technikai segítségnyújtás révén – felgyorsíthatja a felújítási projektek elterjedését.
Emellett Portugália számára előnyös lenne, ha megerősítené a pénzügyi rendszerek keretét az energiahatékony felújításra irányuló magánberuházások ösztönzése érdekében.
Ezzel Portugália több vissza nem térítendő támogatáson alapuló forrást irányíthatna a rászoruló háztartásokhoz.
Portugália földgázfogyasztása a 2022.
augusztus és 2023.
március közötti időszakban – az (EU) 2022/1369 tanácsi rendeletben (18) meghatározott 15 %-os csökkentési célt meghaladva – 16 %-kal csökkent az előző öt év azonos időszakának átlagos gázfogyasztásához képest.
Portugália az (EU) 2023/706 tanácsi rendelet (19) alapján folytathatná a gázkereslet 2024.
március 31-ig történő ideiglenes csökkentésére irányuló erőfeszítéseit.
(18) A Tanács (EU) 2022/1369 rendelete (2022. augusztus 5.) a koordinált gázkereslet-csökkentési intézkedésekről (HL L 206., 2022.8.8., 1. o.).
(19) A Tanács (EU) 2023/706 rendelete (2023. március 30.) az (EU) 2022/1369 rendeletnek a gázra vonatkozó keresletcsökkentési intézkedésekkel kapcsolatos keresletcsökkentési időszak meghosszabbítása, valamint az intézkedések végrehajtására vonatkozó jelentéstétel és nyomon követés megerősítése tekintetében történő módosításáról (HL L 93., 2023.3.31., 1. o.).